EkBass/fiwiki-20250220-pages-articles huggingface dataset:
Hunnun Herra

Hunnun herra on vesilahtelaisten kansantarinoiden kristillinen saarnaaja, joka käännytti alkuperäisen uskonnon kannattajia. Hunnun herran kerrotaan saapuneen Hinsalaan Hinsalan salmen yli, mutta pudonneen jäihin ja tulleen sieltä pelastetuksi. Aluksi hän puhui vain latinaa, mutta kotiuduttuaan oppi suomen. Paikallisen pakanapäällikkö Kirmukarmun kerrotaan vainonneen Hunnun herraa, ja lopulta repineen tältä kädet irti. Hunnun herra kuitenkin toipui paikallisten hoidossa käsiensä menetyksestä ja jatkoi saarnaamista. Lopulta vaikuttuneena Hunnun herran uhrimielestä, ja pettyneenä Novgorodin sotaretkellään omiin jumaliinsa, Kirmukarmu kääntyi kristityksi. Tarina on ehkä säilynyt opetustarinana siitä, että kristillinen uhrautuvuus voittaa lopulta.SKS, Frans Kärjen kokoelmat, nrot 13919–13962 Hunnun herraa kutsuttiin myös Kalannin Kalaksi. Tämä tarjoaa yhtymäkohdan piispa Henrikiin, joka Piispa Henrikin surmavirren mukaan kasvoi "Kaalimaassa". Saagoissa toistuvan pilan mukaan skandinaavit sanoivat Englannin rahvaan elävän pelkällä kaalilla ja piispa Henrikkiä on vanhastaan pidetty alkujaan englantilaisena. Tosin mm. Elias Lönnrot selittää Kantelettaren loppusanastossa, että nimi tarkoittaisi Gaelin maata. Suomalaisen Folk-metalyhtyeen Korpiklaanin kappale Vesilahden veräjillä kertoo Hunnun Herrasta. == Katso myös == * Munkkilaiset ==Lähteet== == Aiheesta muualla == * Kristinuskon ja kirkon tulo Vesilahteen. Luokka:Suomalaiset taruhenkilöt Luokka:Vesilahti Luokka:Pirkanmaan historia
Torron asteikko

Torron asteikko mittaa tornadojen voimakkuutta. Se perustuu havaittuun tuulennopeuteen, tutkamittauksiin ja tornadon tekemiin vaurioihin ja on Fujitan asteikkoa tarkempi. Asteikko alkaa nollasta ja on yläpäästään avoin. Heikko tornado T0 on 17–24 m/s, supertornado T10 on 121–134 m/s. == Katso myös == *Boforiasteikko *Fujitan asteikko *Saffir-Simpsonin hurrikaaniasteikko *Syöksyvirtausasteikko == Aiheesta muualla == *Tietoa eri asteikoista Luokka:Meteorologia Luokka:Asteikot
Saffirin–Simpsonin hurrikaaniasteikko

Saffirin-Simpsonin hurrikaaniasteikko luokittelee hurrikaanit tuulen nopeuden perusteella voimakkuusryhmiin. Luokittelun perustana on suurin havaittu 1-minuutin keskituuli 10 metrin korkeudella.The Saffir-Simpson Hurricane Wind Scale National Hurricane Centre Herbert Saffir kehitti asteikon Robert Simpsonin kanssa vuonna 1971. Saffirin–Simpsonin hurrikaaniasteikko luokka m/s km/h kuvaus esimerkki 1 33-42 120-150 Tuuli lennättää puita, pensaita, kattopeltejä Hurrikaani Agnes 2 42-49 150-175 Isommat puut vaarassa, samoin heikompikuntoiset rakennukset Hurrikaani Fifi 3 49-58 175-210 Vedenpinta nousee jo nelisen metriä normaalista, isot puut lentelevät ja hyväkuntoisetkin rakennukset vaarassa; pidetään jo erittäin vaarallisena myrskynä Hurrikaani Jeanne 4 58-69 210-250 Vedenpinta nousee rannikolla yli viisi metriä, rakennukset rannikon lähellä vakavassa vaarassa, hengenvaarallisia tulvia odotettavissa, rannikkotiet huuhtoutuvat tiehensä Hurrikaani Dennis 5 >69 >250 Rannikkoalueita uhkaa täydellinen tuho, vedenpinta saattaa nousta yli 10 metriä tavallisesta, laaja evakuointi rannikkoalueilla välttämätön Hurrikaani Katrina (Taulukon värit ovat samat, joita käytetään monissa hurrikaanien reittikartoissa). ==Katso myös== *Boforiasteikko *Torron asteikko *Fujitan asteikko *Syöksyvirtausasteikko == Lähteet == == Aiheesta muualla == *Tietoa eri tuulennopeusasteikoista Luokka:Trooppiset hirmumyrskyt Luokka:Seulonnan keskeiset artikkelit Luokka:Asteikot Luokka:Meteorologia
Minas Ithil

Minas Ithil () on Gondorin vartiotorni J. R. R. Tolkienin kirjassa Taru sormusten herrasta. Se sijaitsee itään Minas Anorin kaupungista. Tornin nimeksi tuli Minas Morgul (Mustan velhouden torni) sen jälkeen, kun nazgûlit valloittivat sen Kolmannella Ajalla. ==Toinen Aika== Númenorin tuhouduttua Isildur ja Anárion, Elendilin pojat, perustivat Gondorin. Isildur rakensi Minas Ithilin lähelle Mordorin vuorirajaa, kun taas Anárion perusti Minas Anorin. Kun Sauron palasi Númenorin tuhon jälkeen, hän hyökkäsi jäljellä olevien númenorilaisten kimppuun. Haltiain ja Ihmisten Viimeinen Liitto löi Sauronin vuonna 3441 Toista Aikaa. ==Kolmas Aika== Vuonna 1980 Kolmatta Aikaa Nazgûlit palasivat Mordoriin (sen jälkeen kun Angmarin Noitakuningas voitettiin). Sormusvarjot alkoivat piirittää Minas Ithiliä pian paluunsa jälkeen, ja ottivat kaupungin komentoonsa. Minas Ithil täyttyi hirveillä pedoilla ja siitä tuli paha paikka. Niinpä sitä alettiin kutsua nimellä Minas Morgul. Taru sormusten herrasta -kirjan tapahtumia, Lännen Armeija rikkoi sillan joka johti Morgulin laaksoon, ja sen pellot sytytettiin tuleen, eivätkä he tavanneet minkäänlaista vastarintaa, koska kaikki kaupungin joukot olivat tuhoutuneet Pelennorin kenttien taistelussa. Kaupunki oli silti liian paha, että siellä olisi voinut ihminen asua. Sormuksen Sodan jälkeen kuningas Elessar neuvoi Faramiria rakentamaan uuden kaupungin Minas Tirithistä kaakkon, Emyn Arnenille. Faramir hallitsi vaimonsa Éowynin kanssa ja Minas Morgul hylättiin kokonaan, mutta maa oli niin tuhottu, ettei siinä kasvanut mikään eikä siinä voinut asua moniin vuosiin. Luokka:Keski-Maan paikat Luokka:Kuvitteelliset linnat
Syöksyvirtausasteikko

Syöksyvirtausasteikko ilmaisee syöksyvirtauksien voimakkuuden. Syöksyvirtauksia tulee kesäisistä ukkospilvistä. Niiden rajana on puuskarintama. == Syöksyvirtausasteikko == *0 -- < 26 m/s Vähäisiä vaurioita: joitain oksia katkeilee, puutarhakalusteita kaatuu, roskapönttöjä ja joitain telttoja kumollaan *1 -- 26-32 m/s Kohtalaisia vaurioita: puut kaatuvat, pylväitä katkeaa, rakennuksista hajoaa ikkunoita, katot lentävät pois, autolla ajo erittäin vaikeaa, lentävä tavara voi vammauttaa tai tappaa *2 -- 33-43 m/s Merkittävä vaurio: ei voi ajaa ajoneuvoilla, radiomastot kaatuvat, heikot omakotitalot vaurioituvat pahoin, tiili- ja betoniseinät vaurioituvat tai tuhoutuvat *3 -- 44-57 m/s Vakava vaurio: heikot rakennukset tuhoutuvat, isot puut nurin, junanvaunut siirtyvät paikoiltaan *4 -- 58-72 m/s Erittäin vakava vaurio: omakotitaloista vain vahvimmat sisäseinät pystyssä, teollisuusrakennukset kärsivät rakenteellisia vaurioita, jotkut tuhoutuvat *5 -- > 72 m/s Täydellinen vaurio: junat katollaan, monet teollisuusrakenteet tuhoutuneet ja monissa pahoja vaurioita, irronneita kattoja == Muita asteikkoja == *Boforiasteikko *Torron asteikko *Fujitan asteikko *Saffir- Simpsonin hurrikaaniasteikko == Aiheesta muualla == *Tietoa eri asteikoista Myrsky.com Luokka:Sää Luokka:Asteikot
Uhrin pano

Uhrin pano eli loitsun pano on kansantarinoissa jonkinlainen loitsu, rituaali tai taika, jolla tavoitellun asian toteutumiseen liittyy ehto tai lupaus menettää jotain. Kyseessä ei siis ole varsinainen uhritoimitus, vaan ikään kuin sopimus jonkun yliluonnollisen tahon kanssa, jonka ehdot voitiin täyttää myöhemminkin. Kansantarinoissa kerrotaan, että uhreja on pantu, mutta siitä, miten tämä käytännössä tapahtuu, ei ilmeisesti ole säilynyt kuvausta. Minkä yliluonnollisen voiman tai henkiolennon kanssa ehdoista on neuvoteltu, ei sekään ole selvää. ==Tarinoita uhrin panosta== *Ilomantsin kirkkoa rakennettaessa eivät perustan kivet millään meinanneet pysyä paikoillaan. Sitten pantiin uhri, että kirkon kivet pysyisivät paikallaan, mutta jonakin juhannuksena palaisi sekä kirkko että kirkkoväki. Siitä lähtien ovat kivet pysyneet. *Hiidet tai lappalaiset lähtivät pois suomalaisten tieltä. He kätkivät aarteensa ja panivat uhrin, että aarteen saisi esille vain, jos tietäisi tehdä tiettyjä asioita juuri oikeaan aikaan. Siten syntyi aarnihauta. Luokka: Suomalainen taikuus
Total totals -indeksi

Total totals -indeksi (TT-indeksi, TT-luku, engl TT-index) on ilmakehän epävakaisuutta kuvaava luku, joka lasketaan lämpötilavähetteestä ja ilman kosteudesta. Se muodostuu kahdesta osasta: VT (Vertical totals) on lämpötilan erotus 850 ja 500 hPa paineessa. CT (Cross Totals) on 850 hPa:n kastepisteen ja 500 hPa:n lämpötilan erotus. ::::: TT = VT + CT = T(850) - T(500) +Td(850)-T(500) = T(850)+Td(850)-2*T(500) == TT-indeksin raja-arvoja == Kuten muillekaan epävakaisuusindekseille, TT:llekään ei ole mitään ehdottomia raja- arvoja, jota suuremmilla TT-arvoilla ukkosta tulee aina ja pienemmillä ei koskaan. Sekä TT-indeksille että sen osille on kuitenkin määritetty ohjeellisia raja-arvoja, jotka liittyvät ukkosten voimakkuuteen ja yleisyyteen. Mitä isompi TT, sitä suurempi todennäköisyys ja kovempia ukkosia. Kalliovuorten itäpuolella tyypillisesti TT 44 kertoo yksittäisistä ukkoskuuroista, kun taas TT yli 56 liittyy yleisiin ukkosiin, joiden joukossa on rajuja ukkosia ja tornadoja. VT:n arvo 40 vastaa kuiva-adiabaattista lämpötilan pystyvähetettä koko kerroksessa, mutta yleensä pienemmätkin arvot, noin 26 asteesta ylöspäin, kuvaavat riittävää hydrostaattista instabiilisuutta. Konvektiopilvien syntymiseen tarvitaan myös riittävästi kosteutta alatroposfäärissä, mitä kuvaavat CT:n arvot 18:sta ylöspäin. On kuitenkin mahdollista, että tarvittava kosteus on 850 hPan tason (noin 1,5 km) alapuolella, jolloin se ei näy CT- eikä siten myöskään TT-indeksissä. ==Lähteet== ===Viitteet=== Luokka:Ilmakehän epävakaisuusindeksit
Lifted-indeksi

Lifted-indeksi, englanniksi lifted index, LI on ilmakehän epävakautta kuvaava luku. Ilmakehän voimakas epävakaisuus ruokkii ukkosia synnyttävää konvektiota. Se lasketaan vertaamalla lämpötilaa, johon ilmakupla jäähtyisi nostettaessa sitä maanpinnalta jollekin tietylle tasolle keskitroposfääriin tuolla tasolla havaittuun ympäristön lämpötilaan. Lämpötilojen erotus kertoo nosteesta. Kuten muillekaan epävakaisuusindekseille, LI:llekään ei ole mitään ehdottomia raja- arvoja, jota suuremmilla LI-arvoilla ukkosta tulee aina ja pienemmillä ei koskaan. == Lifted-indeksin laskeminen== Lifted on maanpinnalta jollekin tasolle, yleensä 500 hPa painepinnalle nousseen ilmakuplan ja 500 hPa korkeudessa olevan ilman lämpötilojen erotus. Mitä suurempi erotus on, sen enemmän ilmakehässä on konvektiivista nostetta. 500 hPa:n painepinta on noin 5 500 metrin korkeudessa. Ilmapaketti joutuu noustessaan pienempään paineeseen ja jäähtyy adiabaattisesti. LI määritetään radioluotauksesta siten että seurataan maanpinnan kastepisteestä lähtevää kostea-adiabaattia 500 hPa:n tasolle ja vähennetään tämä lämpötila 500 hPan korkeudessa luotauksesta luetusta lämpötilasta. LI:n laskeminen on helppoa mutta koska se lasketaan vain yhdelle tasolle, se ei aina kerro koko ilmakehän konvektiivisesta potentiaalista. == Viitteellisiä raja-arvoja == Kun lifted on alle −1, iltapäiväukkoset ovat todennäköisiä. Jos lifted on 0…−2, ukkosta tulee, jos on laukaiseva häiriö, kuten säärintama tai vuoren rinne, joka nostaa ilmaa ylöspäin.http://www.skystef.be/forecast20m.html. Lifted -3 mahdollistaa vaarallisen voimakkaan uhhksopivestä puhaltavan syöksyvirtauksen, ts. puita voi kaatua yli 10 m/s tuulessa. Trompi voivat tulla pienemmilläkin lifted- arvoilla. Lifted välillä −3…−5 mahdollistaa ukkoset kaikkialla, ja yli −5 tekee ukkosista hyvin todennäköisiä. Tämän mukaan LI −5…−7 lupaa voimakasta ukkosta, ehkä tornadoja−7…−9 hyvin voimakasta ukkosta ja tornadoja, −9 erittäin pahoja tornadoja.http://twister.sbs.ohio- state.edu/severe/liftindex.html * LI > 0: vakaa, heikko konvektio mahdollista, jos LI = 1-3, jos voimakas muu nostava voima käsillähttp://wwwagwx.ca.uky.edu/about_lifted.htm * LI = 0…−3: jossain määrin epävakaa, ukkosia, jos kylmä rintama tai auringon lämmitys laukaisee * LI = −3…−6 tai −4…−5: epävakaa, ukkoset todennäköisiä * LI = −6…−9: hyvin epävakaa, voimakkaita ukkosia, ehkä tornadoja * LI < −9: äärimmäisen epävakaa, vakavia ukkosmyrskyjä ja tornadoitahttp://wwwagwx.ca.uky.edu/lifted.html Yhdysvaltojen tasangoilla havaitaan keväällä ja alkukesästä LI-arvoja −10 ja −12 asteen välillä. == Liftedin ja Capoen suhde == Suomen oloissa karkesti lifted -1 vastaa Cape 200, Lifted -3 cape 800 jne. == Katso myös == *CAPE-indeksi *TT- indeksi ==Lähteet== Luokka:Ilmakehän epävakaisuusindeksit
K-indeksi

K-indeksi (englanniksi K-index, KI) on ilmakehän epävakaisuutta kuvaava luku. Hyvin epävakaa ilmakehä tuottaa sade- ja ukkoskuuroja. Monesti kun Suomessa KI on yli 20, esiintyy paikoin ukkosia, ja K-indeksi yli 26 tuottaa ukkosta monin paikoin. Yli 30 tuottaa ukkosta yleisesti, yli 40 varmasti. K-indeksi ei ole tarkka ilmakehän epävakaisuuden kuvaaja ja ukkosen ennustaja. K-indeksi lasketaan eri korkeuksien lämpötiloista ja kastepisteistä. == K-indeksi == K-indeksi kuvaa ilmakehän epävakaisuutta ja ukkosten todennäköisyyttä. Se lasketaan lämpötilasta ja kosteudesta keskitroposfäärissä. K-indeksi on helppo laskea perinteisesti radioluotauksissa välitettävistä pääpainepintojen havainnoista, tai jo ensimmäisten numeeristen mallienennustamista suureista. Lähtötietoina ovat * lämpötila 850 hPa:n paineessa (noin 1 500 m:n korkeudella) * lämpötila 500 hPa:n paineessa (noin 5 000 m:n korkeudella) * kastepiste 850 hPa:n paineessa (noin 1 500 m:n korkeudella) * lämpötilan ja kastepisteen erotus 700 hPa:n paineessa (noin 3 km:n korkeudella) Kriittiset arvot vaihtelevat ilmaston, säätilanteen ja vuodenajan mukaan. Kun Suomessa KI on yli 20, sade- ja ukkoskuurojen mahdollisuus on normaalia suurempi. K-luku ei kuvaa kovinkaan tarkasti ukkosmyrskyjen esiintymistä, jos K on 26 tai yli, ukkoskuuro todennäköisesti tulee. Jos K on alle 0–15, ei esiinny ukkosia, 18–19 ukkosmyrskyt vielä epätodennäköisiä, 20–25 paikoin ukkosia. 26–30 monin paikoin ukkosta, 30–35 ukkosta yleisesti, 36–39 ukkonen erittäin todennäköinen, yli 40 ukkostaa varmasti. K-Indeksi on ollut Suomessa suosittu 1980-luvulla koska sen laskeminen on helppoa, ja koska se reagoi myös tavallisiin sadekuuroihin, joihin ei välttämättä liity ukkosta. Ukkosta ei kuitenkaan voi varmasti indekseillä ennustaa. Se ei toimi tilanteissa jolloin 850 hPa:n alapuolella vallitsevat olosuhteet vaikuttavat konvektioon; esimerkiksi silloin kun Jäämereltä virtaa kylmää ilmaa ohuena kerroksena, tai kylmänä vuodenaikana kun lumikuuropilven huippu voi olla neljän kilometrin paikkeilla. ==Lähteet== ===Viitteet=== Luokka:Ilmakehän epävakaisuusindeksit
Aleksios IV Angelos

Aleksios IV Angelos (noin 1182–1204) oli Angelos-sukuinen Bysantin keisari heinäkuusta 1203 tammikuuhun 1204. Hänen isänsä oli syrjäytetty keisari Isaak II Angelos. Nuori Aleksios vangittiin vuonna 1195, kun hänen setänsä Aleksios III syrjäytti Isaak II:n. Hänen onnistui kuitenkin paeta vuonna 1201 Saksan kuningas Filip Schwabenilaisen hoviin, joka oli avioitunut Aleksioksen sisaren Irenen kanssa. Filipin luona Aleksios tapasi Boniface de Montferratin, joka oli neljännen ristiretken johtohenkilöitä. Aleksios lupasi maksaa ristiretkeilijöiden velat venetsialaisille, jos he auttaisivat häntä ja hänen isäänsä. Venetsialaisetkin pitivät tästä suunnitelmasta ja ristiretken joukot suunnattiin Konstantinopolia kohti, jonne ne saapuivat vuonna 1202. Kansa ei kuitenkaan tahtonut hyväksyä Aleksiosta. Vuonna 1203 päätettiin vallata kaupunki ja heti hyökkäyksen alettua Aleksios III lähti pakoon. Kaupungin vallattuaan ristiretkeläiset huomasivat, että kansa oli vapauttanut sokaistun Isaakin vankilastaan ja kruunannut hänet jälleen keisariksi. Tämä ei kuitenkaan miellyttänyt ristiretkeilijöitä, vaan he vaativat, että Aleksioksesta tehtäisiin isänsä kanssahallitsija. Pian kävi ilmi, etteivät valtakunnan varat riittäisi maksamaan venetsialaisille luvattuja summia. Aleksios yritti haalia kokoon puuttuvat rahat takavarikoimalla vihamiestensä ja kirkon omaisuutta. Lopulta Konstantinopolin asukkaat kyllästyivät ristiretkeläisten toimintaan ja syrjäyttivät Aleksioksen. Isaak kuoli pian tämän jälkeen, ja Aleksios murhattiin kuristamalla. Uudeksi keisariksi nostettiin Aleksios V. == Kirjallisuutta == * * Luokka:Bysantin keisarit Luokka:Vuonna 1182 syntyneet Luokka:Vuonna 1204 kuolleet
Helisiteetti

Helisiteetti on virtaavan nesteen tai kaasun ominaisuus, joka kuvaa sen kykyä synnyttää pyörteinen nousuvirtaus. Helisiteettiin vaikuttavat virtausnopeus, virtauksen muuttuminen pystysuunnassa eli shear ja virtauksen vaakasuuntaisia eroja kuvaava pyörteisyys eli vorticity. Ilmakehässä helisiteetti määritetään tyypillisesti alimman kolmen kilometrin matkalta. Sen yksikkö on m2/s2. == Helisiteetin laskeminen ja käyttö == Helisiteetti voidaan esittää yhtälöllä :: H = \int{ \vec V_h} \cdot \vec \zeta_h \,d{\mathbf Z} = \int{ \vec V_h} \cdot abla \times V_h \,d{\mathbf Z} \qquad \qquad \begin{cases} Z = korkeus \\\ V_h = vaakanopeus \\\ \zeta_h = vaakasuuntainen\ vorticity \end{cases} Helisiteetti ei kuvaa sitä, syntyykö jossain säätilanteessa ukkossoluja vai ei. Sen sijaan helisiteetti kertoo siitä, millä tavalla jo syntyneet konvektiosolut kehittyvät tietyssä virtauskentässä. Usein helisiteettiä halutaan tarkastella yksittäisen konvektiosolun näkökulmasta. Silloin vaakanopeus lasketaan vähentämällä tuulen nopeudesta konvektiosolun oma liike (joka voidaan karkeasti arvioida tuulen keskiarvosta alimman viiden kilometrin matkalla). Tästä yksittäisen solun helisiteetistä käytetään lyhennettä SRH tai SREH, kun taas EH on ympäristön helisiteetti. ::SRH = \int{ \left ( \vec V_h - C \right )} \cdot abla \times V_h \,d{\mathbf Z} \qquad \qquad \begin{cases} C = Konvektiosolun\ oma\ liike\ \end{cases} Yli 150 m2/s2 helisiteetti kuvaa olosuhteita, jotka ovat suotuisia tornadon esiasteiden syntymiselle. Suurimmat havaitut SRH-arvot ovat olleet yli 600 m2/s2. Suurempi SRH kuvaa suurempaa tornadoiden todennäköisyyttä supersoluissa, mutta ei ole olemassa selvää rajaa jota suuremmilla arvoilla tornadoita tulee aina ja pienemmillä ei koskaan. Jos SRH on *150–300 = supersolujen kehitys mahdollinen jos ilmakehän noste-energia CAPE on suuri, heikkojen F0- tai F1-luokan tornadojen riski mahdollinen. *300–450 supersolu syntyy pienelläkin CAPE:lla, vahvojen F2- tai F3-luokan tornadojen riski voi olla mahdollinen. *> 450 = Supersolun synnyn riski hyvin suuri, tuhoisten F4–F5-luokan tornadojen riski mahdollinen. == Energia- helisiteetti-indeksi == Yhdistämällä helisiteetti ja ilmakehän lämpötila- ja kosteusrakenteen aiheuttaamaa epävakaisuutta kuvaava Cape saadaan tunnusluku EHI (), jota käytetään tornadojen ennustamisen apuna. EHI = \frac{SRH \cdot CAPE}{160 000} Kun CAPE on ilmaistu yksikössä J/kg, EHI on yksikötön luku. Kun ehi on suurempi kuin 1, supersolujen esiintyminen on mahdollista, ja mitä suurempi EHI, sitä voimakkaampia tornadoja voi syntyä.Composite CAPE/Shear Parameters Rich Thompson – Storm Prediction Center ==Lähteet== Luokka:Meteorologia
Showalterin indeksi

Showalterin indeksi ( SI) kertoo ilmakehän epävakauden. Mitä pienempi SI, sitä suurempi on ukkosen todennäköisyys. Kun Suomessa indeksi alittaa 5, ukkosen mahdollisuus alkaa kasvaa. Keski-Euroopassa raja-arvona pidetään +4:ää, Pohjois-Amerikan tornadoalueilla vain negatiiviset arvot ovat merkittäviä. Showalterin indeksi muistuttaa lifted-indeksiä, mutta lifted-indeksi tarkastelee maanpinnan lähellä olevaa ilmaa, kun taas Showalter lasketaan ilmapaketille 850 hPa:n tasolta alkaen. Niinpä se osoittaa epävakautta ylempänä ilmakehässä vaikka lähellä maanpintaa olisi vakaa kerros. Showalterin indeksi on helppo määrittää graafisesti radioluotausten avulla. Se on suosittu etenkin vuoristoisissa maissa. Showaltrin indeksi USA:ssa == SI-lukemat == *> 4 Ukkosia ei melko varmasti tule *1 – 4 Ukkoset mahdollisia, laukaisin tarvitaan, esimerkiksi vuoristo tai säärintama *1 – -2 Ukkosen mahdollisuus normaalia suurempi *-2 – -3 Voimakkaita ukkosia melko varmasti *-3 – -5 Tornadon riski kasvaa *-5 – -10 Äärimmäisen epävakaa ilmakehä *< -10 Tornadon mahdollisuus erittäin suuri ==Lähteet== ==Aiheesta muualla == *Jeff Haby, amerikkalainen meteorologi antaa ohjeita SI:n graafisesta määrittämisestä ja tulkinnasta tornadoalueella. Luokka:Ilmakehän epävakaisuusindeksit
SWEAT-indeksi

SWEAT-indeksiä käytetään hyvin rajujen ukkosten ja tornado-ukkosten ennustamisessa. Se toimii huonosti Suomen oloissa. Indeksi lasketaan ilmakehän vakaudesta ja tuulioloista. Kun indeksi ylittää 300, erittäin rajut ukkoset ovat mahdollisia. SWEAT alle 272: ei ukkosia, 273–299 pieni ukkosten mahdollisuus, 300–400 keskinkertainen mahdollisuus, ankaran ukkosen raja lähestyy. 401–600 Voimakas ukkosen riski, muutamia ankaria ukkosia ja yksittäisä tornadoja. 601–800 melko varmasti voimakkaita ukkosia ja tornadoja. Yli 801 suuria tuulivaurioita. ==Lähteet== Luokka: Ilmakehän epävakaisuusindeksit
Xhosa

Xhosa tarkoittaa seuraavia: * xhosat, afrikkalainen kansa * xhosa, nigeriläis–kongolainen kieli.
Xhosan kieli

Xhosa (omakielinen nimi: isiXhosa) on eteläisessä Afrikassa puhuttava bantukieli. Kielestä on useita murteita ja sen lasketaan olevan elinvoimainen. Xhosan lähimpiä sukulaiskieliä ovat muun muassa zulu ja swazi. Xhosan ja zulun välinen suhde on niin läheinen, että niitä on toisinaan pidetty saman kielen kahtena murteena. Näiden kielten puhujat katsovat kuitenkin nimenomaan puhuvansa kahta eri kieltä. Xhosan, zulun, swazin ja ndebelen puhujat ymmärtävät kuitenkin toisiaan jonkin verran, mutteivat täysin. Kieltä kirjoitetaan latinalaisin aakkosin. Raamattu on käännetty kokonaisuudessaan xhosaksi vuonna 1859. Ensimmäinen xhosankielinen teksti julkaistiin vuonna 1823. == Puhujamäärä ja status == Xhosaa puhuu yhteensä hieman vajaa 19,2 miljoonaa ihmistä, joista äidinkielisiä puhujia noin 8,18 miljoonaa. Tämä tekee xhosasta maailman 66. puhutuimman kielen. Heistä suurin osa kuuluu xhosa-kansaan. Kieltä käytetään kouluissa ja mediassa. Xhosa on yksi Etelä- Afrikan 11 virallisesta kielestä. Muun muassa Etelä-Afrikan kansallislaulun sanoituksista osa on xhosan kielellä. == Fonologia == === Vokaalit === Etinen Keskinen Takainen Suppea i u Puolisuppea e o Avoin a Kaikki vokaalit voivat esiintyä sekä lyhyinä että pitkinä. Lisäksi kielessä on kaksi toonia: matala ja korkea. Lähde: === Konsonantit === Bilabiaalit Labiodentaalit Dentaalit Postalveolaarit Velaarit Glottaalit norm. lat. Nasaali m n ɲ ŋ Klusiili ejekt. / norm. p' t' c' k' ʔ asp. pʰ tʰ cʰ kʰ henk. bʱ dʱ ɟʱ gʱ impl. ɓ Affrikaatta ejekt. ts' tʃ' kx' asp. tsʰ tʃʰ henk. dʒʱ Frikatiivi norm. f s ɬ ʃ x h henk. vʱ zʱ ɮʱ ɣ ɦ Lateraali norm. l henk. lʱ Puolivokaali norm. w y henk. wʱ yʱ Avulsiivi norm. kǀ kǁ k! asp. kǀʰ kǁʱ k!ʰ henk. gǀʱ gǁʱ g!ʱ nas. ŋǀ ŋǁ ŋ! nas. henk. ŋǀʱ ŋǁʱ ŋ!ʰ Lähde: == Lähteet == Luokka:Etelä-Afrikan kielet Luokka:Lesothon kielet Luokka:Bantukielet Luokka:Xhosat
Alkusoitto

Alkusoitto (joskus myös overtyyri, eli avaus) on instrumentaalinen esittelyjakso oopperassa, kuoroteoksessa tai instrumentaalisävellyksessä. Oopperassa alkusoiton on tarkoitus johdattaa oopperan tunnelmaan. Alkusoittoja on olemassa pelkästään erillisinäkin teoksina. Alkusoitto on usein sävelletty orkesterille. ==Kuuluisia alkusoittoja== *Bizet: Oopperan Carmen alkusoitto *Brahms: Akateeminen juhla-alkusoitto, Traaginen alkusoitto *Mozart: Oopperoiden Taikahuilu ja Figaron häät alkusoitot *Tšaikovski: 1812 alkusoitto *Rossini: Wilhelm Tell ja Sevillan parturi -oopperoiden alkusoitot *Wagner: oopperoiden Tristan ja Isolde, Lentävä Hollantilainen, Lohengrin ja Tannhäuser alkusoitot == Katso myös == * Ranskalainen alkusoitto Luokka:Taidemusiikin muodot Luokka:Seulonnan keskeiset artikkelit
Zulu

Zulu voi tarkoittaa ainakin seuraavia asioita: * zulut, kansa eteläisessä Afrikassa * zulu, zulujen puhuma kieli * Shaka Zulu (1787–1828), zulujen kuningas * Misuzulu Zulu (s. 1974), zulujen kuningas * Ege Zulu, oik. Eugene Mokulu, suomalainen rap-artisti, laulaja ja lauluntekijä * zulu, UTC- aikavyöhykkeen aika Yhdysvaltain asevoimissa * Zulu, Z-kirjain kansainvälisissä radioaakkosissa * Zulu, suomalainen Yle TV2:lla esitetty nuortenohjelma * Zulu (Zulu), brittiläinen sotaelokuva vuodelta 1964 * Zulu (Zulu Dawn), yhdysvaltalainen elokuva vuodelta 1979 * Zulu, ranskalainen englanninkielinen rikoselokuva vuodelta 2013 * Neuvostoliiton Projekti 611 -sukellusveneiden NATO-koodinimi ;Britannian kuninkaallinen laivasto * HMS Zulu (1909), Tribal-luokan hävittäjä * HMS Zulu (F18), Tribal-luokan hävittäjä * HMS Zulu (F124), Tribal-luokan fregatti.
Zulun kieli

Zulu (omakiekinen nimi: isiZulu) on Etelä-Afrikassa puhuttava bantukieli. Zulua puhuu äidinkielenään noin 12 miljoonaa ihmistä, pääosin zulu-kansan jäsentä. Yhteensä puhujia on 27,7 miljoonaa, mikä tekee zulusta maailman 51. puhutuimman kielen. Zulua ymmärtää noin puolet eteläafrikkalaisista. Yli 95 prosenttia zulun puhujista asuu Etelä-Afrikassa. Loput asuvat pääasiassa Malawissa, Mosambikissa ja Swazimaassa. Zulu on yksi Etelä-Afrikan 11 virallisesta kielestä. Zulun katsotaan olevan elinvoimainen ja sen lähimmät sukulaiskielet ovat muun muassa xhosa, ndebele ja swati. Kieltä kirjoitetaan latinalaisilla aakkosilla. Zulun kieleen on omaksuttu lainasanoja englannin ja afrikaansin kielistä. Seuraavassa Sowetosta tallennetussa zulunkielisessä näytteessä afrikaansperäiset sanat on lihavoitu ja englanninkieliset merkitty kursiivilla: == Fonologia == === Konsonantit === Labiaali Alveolaari Palataali Velaari Glottaali Norm. Lat. Avulsiivi Norm. kǀ kǁ k! Asp. kǀʰ kǁʰ k!ʰ Soin. gǀ gǁ g! Nas. ŋǀ ŋǁ ŋ! Soin. nas. ŋgǀ ŋgǁ ŋg! Nasaali m n ɲ ŋ Klusiili Norm. b d g Asp. pʰ tʰ Ejek. pʼ tʼ kʼ Impl. ɓ Affrikaatta Norm. dz dʒ Ejek. tsʼ tʃʼ kxʼ Frikatiivi v z ɮ ʃ ɦ Tremulantti r Latreraali l Puolivokaali w j Lähde: === Vokaalit === Etinen Keskinen Takainen Suppea i u Puolisuppea e o Puoliavoin ɛ ɔ Avoin a Lähde: == Kielioppi == Zulun perussanajärjestys on verbi-objekti. Subjekti ilmaistaan yhdessä verbin kanssa. Muita verbin taivutusmuodoista ilmeneviä asioita ovat muun muassa tempus, kausatiivisuus, aspekti ja kieltomuoto. === Persoonapronominit === Zulun persoonapronominit ovat: *mina = minä *wena = sinä *yena = hän *thina = me *nina = te *bona = he === Etuliitteet === Muiden bantukielien tapaan zulussa käytetään etuliitteitä muokkaamaan sanojen merkitystä. Yksiköille ja monikoille on eri etuliitteet. Luokka Etuliite Esimerkki 1 umu- umuntu (ihminen) 2 aba- abantu (ihmiset) 3 umu- umuthi (puu) 4 imi- imithi (puut) 5 i-, ili- izulu (taivas) 6 ama- amazulu (taivaat) 7 isi- isibani (lamppu) 8 izi- izibani (lamput) 9 n-, in- indlovu (norsu) 10 izin- izindlovu (norsut) 11 u-, ulu- ulimi (kieli) 14 ubu- ubuntu (ihmisyys) 15 uku- ukudla (syödä) == Sanasto == Zulu on vaikuttanut Etelä-Afrikassa puhuttavaan englantiin sanastollisesti: paikallisia zulusta lainattuja sanoja ovat muun muassa donga ('ditch', oja), ubuntu ('humanity', ihmiskunta) ja muti ('medicine', lääke). Yleisenglantiin ja muihin maailman kieliin zulusta lainattuja sanoja ovat muun muassa impala ja mamba. === Zulunkielisiä fraaseja === * "Sawubona" ("Päivää" yhdelle henkilölle) * "Sanibonani" ("Päivää" useammalle henkilölle) * "Unjani" ("Kuinka voit/mitä kuuluu?" yhdelle)) * "Ninjani" ("Kuinka voitte/mitä kuuluu?" useammalle) * "Ngiyaphila" ("Hyvin/hyvää", vastaus edellisiin) * "Ngiyabonga" ("Kiitän sinua") * "Siyabonga" ("Kiitämme sinua") * "Isikhathi sithini?" ("Paljonko kello on?") * "Mina funani wena." ("Minä rakastan sinua.") * Amandla! ("Valta!") == Lähteet == ==Aiheesta muualla== Luokka:Etelä-Afrikan kielet Luokka:Bantukielet Luokka:Seulonnan keskeiset artikkelit
Militarismi

Militarismi tarkoittaa joko sotilaallisten seikkojen yksipuolista korostamista, sotahenkisyyttä ja sotaisuutta tai sotilasvaltaa. Sotilasvallan lisäksi militaristiseksi voidaan sanoa myös poliisivaltaa tai yleisesti valtiota, jossa toimeenpaneva valta ei ole poliittisella elimellä vaan hallinnollisella poliisi- ja/tai sotilasinstituutiolla. Lisäksi sillä voidaan viitata valtioon, joka toteuttaa politiikkaansa vahvan sotilaallisen järjestyksen avulla (kts. autoritarismi). Militarismi on oppi, jonka mukaan sotilaiden tulisi hallita valtiota tai ainakin olla vaikutusvaltaisessa ja arvostetussa asemassa. Militarismin perusajatus on, että sotilaallinen voima on yksi kaiken turvallisuuden ja siten valtion perustehtävän lähtökohdista. Laajemmassa mielessä sanaa käytetään viittaamaan kaikkeen asevoimien merkitystä korostavaan poliittiseen ajatteluun tai sotilaallisia ihanteita vaalivaan aatteeseen, usein arvostelevassa mielessä. == Lähteet == Luokka:Sotatieteet Luokka:Politiikan käsitteet Luokka:Seulonnan keskeiset artikkelit
Fallkulla

Fallkulla on Helsingin Malmin kaupunginosassa, Malmin lentokentän osa-alueella sijaitseva kerrostalovaltainen asuntoalue Tapanilan ja Puistolan välissä, lähellä Malmin lentoaseman etelä-pohjoissuuntaisen kiitotien pohjoispäätä. Sen rakennustyöt saatiin valmiiksi vuonna 2005. Fallkullan asuntoalueen eteläpuolella on Fallkullan kotieläintila, jossa lapset ja nuoret voivat osallistua kotieläinten hoitoon sekä piha- ja puutarhatöihin. Se toimii Fallkullan kartanoksi kutsutun entisen maatilan alueella. Kartanon mansardikattoinen, huvilamainen päärakennus vuodelta 1907 on Gustaf Strengellin suunnittelema. Kerrostaloalue on rakennettu entisen, Helluntaipalstoiksi kutsutun pientaloalueen paikalle. Syinä nimeen olivat kartanon eteläpuolen Sunnuntaipalstat ja se, että pohjoiset palstat oli tarinan mukaan erotettu kartanosta helluntain aikoihin. Alueella oli jopa 1920-luvulta peräisin olleita pientaloja, jotka Helsingin kaupunki lunasti ja purki kerrostalosuunnitelmien tieltä 1980-luvun lopulla. Suomen 1990-luvun alun lama, Vuosaaren satamaradan linjaussuunnitelmat ja muut syyt aiheuttivat viivästyksiä niin, että kerrostaloalue rakennettiin vasta 2003–2006 alkuperäistä suunnitelmaa pienimuotoisemmin. Savisen maaperän takia talot rakennettiin noin 15 metrin paalutusten varaan, mutta kiinteistöjen piharakenteissa on ilmennyt vajoamisia. Jutun teksti digilehdessä (tilaajille). Alueen luoteisosan niin sanottuun Fallkullan kiilaan, pääradan ja Suurmetsäntien kulmaan, rakennetaan 2020-luvun alkupuolella asuintaloja vielä noin 1 300 asukkaalle. == Lähteet == == Aiheesta muualla == *Fallkullan kotieläintila Luokka:Malmi
Tasainen suppeneminen

Tasainen suppeneminen on funktiojonon ominaisuus, joka on pisteittäistä suppenemista vahvempi. Sitä voi kuvailla karkeasti niin, että funktion arvot suppenevat samanaikaisesti jokaisessa pisteessä kohti rajafunktiota. Tasaisesta suppenemisesta seuraa käytännöllisiä tuloksia funktiojonojen integraaleille, derivaatoille ja summille. == Matemaattinen määritelmä == Olkoon \Delta \subset \mathbb{R} jokin väli, (f_n)_{n \in \mathbb{N}} jono funktioita \Delta \rightarrow \mathbb{R} ja väli \Delta' \subset \Delta. Jono (f_n)_{n \in \mathbb{N}} suppenee välillä \Delta' tasaisesti kohti funktiota f: \Delta' \rightarrow \mathbb{R}, jos \sup_{x \in \Delta'} | f_n (x) - f(x) | \rightarrow 0, kun n \rightarrow \infty. Yhtäpitävä ehto tasaiselle suppenevuudelle on, että jokaista lukua \varepsilon > 0 kohti on luku n_\varepsilon \in \mathbb{N} siten, että kun n > n_\varepsilon, niin | f_n(x) - f(x) | < \varepsilon kaikissa pisteissä x \in \Delta'. Tasaisen suppenemisen määritelmä voidaan yleistää reaalifunktioilta metrisille avaruuksille määritellyille kuvauksille. == Ominaisuuksia == Jos funktiojono suppenee tasaisesti jollakin välillä, se suppenee tasaisesti sen jokaisella osavälillä. Tasaisesti suppeneva funktiojono suppenee myös pisteittäin kohti samaa rajafunktiota. Kaikki pisteittäin suppenevat funktiojonot eivät suppene tasaisesti. Tavallinen ja helppo esimerkki tällaisesta jonosta on funktiot f_n(x) = x^n välillä ]0,1[=\\{ x \, | \, 0 < x < 1 \\}. Tämä jono suppenee pisteittäin kohti funktiota f(x) = 0, jolloin jos se suppenisi tasaisesti, se suppenisi tasaisesti kohti samaa funktiota. Toisaalta kuitenkin pätee \sup_{x \in ]0,1[} |f_n (x) - f(x)| = \sup_{x \in ]0,1[} x^n = 1^n = 1, eli arvo ei suppene nollaan kun n \rightarrow \infty. Täten jono ei suppene tasaisesti. Tasainen suppenevuus on ehto, mikä vaaditaan, että raja-arvon oton ja Riemannin integraalin välinen järjestys voidaan vaihtaa.Myrberg, s. 58 == Lähteet == == Kirjallisuutta == * == Aiheesta muualla == * MathWorld. Uniform Convergence Luokka:Analyysi
John Harvey Kellogg

John Harvey Kellogg (26. helmikuuta 1852 – 14. joulukuuta 1943) oli yhdysvaltalainen lääketieteen tohtori ja keksijä. Hän toimi parantolan johtajana Michiganin Battle Creekissä ja hoiti potilaitaan holistisesti ravinnon, liikunnan ja peräruiskeiden avulla. Kellogg oli kasvissyönnin voimakas puolestapuhuja. Nykyisin hänet tunnetaan parhaiten maissihiutaleiden keksijänä yhdessä veljensä Will Keith Kelloggin kanssa.J. H. Kellogg Dies; Health Expert, 91 On This Day NY Times Kellogg oli seitsemännen päivän adventisti. Maissihiutaleiden keksimisen ja suosittelun tausta oli ensisijaisesti uskonnollinen. Kelloggin erityisenä huolenaiheena oli masturboinnin synti ja sen aiheuttamat terveysongelmat kuten epilepsia, selkärangan rappeutuminen, näön ja kuulon menettäminen, idiotia, sydänsairaudet ja hedelmättömyys. Kellogg suositteli, että terveellisen ravinnon kuten maissihiutaleiden syömisen lisäksi ”itsesaastutusta” (self- abuse) ehkäistäisiin parhaiten ympärileikkauksin. Ne tuli suorittaa ilman puudutusta, jotta koettu kipu koettaisiin rangaistuksena. Tytöillä myös klitoriksen käsittely karbolihapolla oli hänen mukaansa tehokas menettely. Kellogg vastusti veljensä Will Keith Kelloggin ideaa lisätä maissihiutaleisiin sokeria, mutta ratkaisu teki tuotteesta taloudellisen menestyksen. Kellogg osallistui 1900-luvun alusta saakka myös rodunjalostukseen tähtäävään liikkeeseen ja rahoitti sitä. Hän kannatti valikoivaa lisääntymistä ja rotuerottelua. Kelloggilla itsellään oli mustia kasvattilapsia. == Lähteet == Luokka:Yhdysvaltalaiset lääkärit Luokka:Ravitsemustieteilijät Luokka:Yhdysvaltalaiset keksijät Luokka:Yhdysvaltalaiset liikemiehet Luokka:Vuonna 1852 syntyneet Luokka:Vuonna 1943 kuolleet
Serafi

Serafit (seraphim) ovat kristinuskossa esiintyviä enkelihahmoja. Nimi serafi tarkoittaa palavaa tulta tai syyttäjää. Ne mainitaan Raamatussa nimeltä Jesajan kirjassa 6:2. Serafeilla on kuvauksien mukaan kuusi siipeä, joista neljällä ne suojautuvat Jumalan kirkkaudelta ja kahdella lentävät. Serafien ainoana tehtävänä on ylistää Jumalaa. Serafeja on pidetty rakkauden, valon ja tulen enkeleinä. Taiteessa niiden väri on yleensä punainen. Keskiaikaisen katolisen teologian mukaan serafit ja kerubit olivat enkeleiden hierarkiassa ylimpänä. Kuvataiteessa serafin siipiin kuvataan toisinaan 10–12 silmää, jotka edustavat Elämän puussa (sefiroth-puu) kuvattuja hyveitä ja pyhiä enkeleitä/nimiä, mutta silmien on myös eräissä perinteissä väitetty edustavan ihmisen eri olemisen tasoja (sielu, sydän, mieli, aisti yms). Serafit mainitaan usein yhdessä kerubien kanssa muun muassa kansahurskauden ja virsikirjan taivastoiveissa ja -kuvauksissa. Luokka:Enkelit Luokka:Kristinuskon enkelit Luokka:Seulonnan keskeiset artikkelit
Alofi

Alofi on Uudelle-Seelannille kuuluvan Niuen pääkaupunki. Se sijaitsee saaren länsirannikolla. Alofin asukasluku oli vuoden 2001 väestönlaskennassa 615. Arvio vuodelle 2010 on 560.Niue Largest Cities World Gazetteer Tammikuussa 2004 Alofiin iski sykloni. Se vei kahden ihmisen hengen ja tuhosi lukuisia rakennuksia, mukaan lukien sairaalan.An assessment of Cyclone Heta’s impact on Niue’s coastline SOPAC == Lähteet == Luokka:Niue Luokka:Oseanian pääkaupungit
Koraks

Koraks Syrakusalainen (400-luku eaa.) oli yhdessä Teisiaksen kanssa kreikkalaisen retoriikan perustaja. He olivat myös ensimmäisiä, jotka kirjoittivat retoriikan oppikirjoja. Jotkut tutkijat pitävät Koraksia ja Teisiasta samana henkilönä. Luokka:Antiikin kreikkalaiset kirjailijat
Voimasana

Voimasana oli suomalainen, vuonna 2004 perustettu pienkustantamo. Voimasana oli yleiskustantamo, mutta painotti okkulttista ja filosofista kirjallisuutta. Alanimekkeen Telum Saxum tarkoitus oli keskittyä päälinjasta poikkeaviin julkaisuihin (Jane Austenin Tahto ja Toiveet). Kustantamo lopetti toimintansa 31. elokuuta 2008 ja sulki kotisivunsa. == Julkaisut == * Jane Austen: Tahto ja toiveet, 2006. * * * * * * * Luokka:Entiset suomalaiset kirjankustantamot
Paasion II hallitus

Paasion II hallitus oli Suomen tasavallan 55, joka toimi 195 päivän ajan 23. helmikuuta 1972 - 4. syyskuuta 1972. hallitus. Hallitusta johti pääministeri Rafael Paasio, ja se oli SDP:n yksin muodostama vähemmistöhallitus. Vuoden 1972 eduskuntavaalien jälkeen presidentti Kekkosen tarkoituksena oli kansanrintaman palauttaminen hallitukseen. SKDL:n sisäiset erimielisyydet sekä SDP:n ja Keskustapuolueen keskinäisen yhteistyön hankaluus estivät uuden kansanrintaman syntymisen. Näin ollen presidentti päätyi nimittämään virkaan tilapäiseksi tarkoitetun sosiaalidemokraattisen vähemmistöhallituksen. Paasion II hallitus joutui kapeasta pohjastaan huolimatta selvittämään tärkeitä kysymyksiä, joiden ratkaisua ei voitu lykätä. Nämä johtivat budjettiongelmiin, eikä näin ollen suunnitellussa tulopoliittisessa kokonaisratkaisussa päästy haluttuihin tuloksiin. Jussila, Hentilä, Nevakivi: Suomen poliittinen historia 1809-2006 Kun syyskuussa 1972 oli enemmistöhallituksen muodostamiseen tähtäävissä neuvotteluissa vihdoin päästy etenemään, oli Paasion II hallitus valmis jättämään paikansa. Viralliseksi eronsa syyksi hallitus ilmoitti, että sen "hartiat olivat liian kapeat" valmisteilla olleen Suomen ja Euroopan talousyhteisön (EEC) välisen vapaakauppasopimuksen viemiseen eteenpäin. Lyhytikäisen hallituksen lempinimiä olivat "Nappulaliiga",http://www.valtioneuvosto.fi/tietoa- valtioneuvostosta/hallitukset/hallitusten-historiaa/fi.jsp johtuen sen nuoresta keski-iästä ja "Punatulkkuhallitus",http://www.kirjastovirma.fi/henkilogalleria/Haukipuro_Erkki viitaten sen pelkästään SDP:stä koostuneeseen miehitykseen. Hallituksen kokoonpano kuvasti uuden sukupolven eli suurten ikäluokkien voimakasta esiinmarssia politiikan kentällä.Seppo Zetterberg (toim.): Suomen historian Pikkujättiläinen, s. 874. Porvoo-Helsinki: WSOY, 1987. ISBN 951-0-14263-0. Vahvimmaksi ryhmäksi hallituksen sisällä muodostuivatkin poliittisesti nuoret ulkoministeri Kalevi Sorsa, oikeusministeri Pekka Paavola, kauppa- ja teollisuusministeri Seppo Lindblom, kansliaministeri Matti Louekoski sekä opetusministeri Ulf Sundqvist. Kulttuuriministeriksi tuli Kalevi Sorsan vanha ystävä, kirjailija Pentti Holappa.Antti Blåfield ja Pekka Vuoristo: kalevi Sorsan suuri rooli, s. 46. Helsinki: Kirjayhtymä, 1985. Vain 26-vuotias Sundqvist oli Suomen kaikkien aikojen nuorin valtioneuvoston jäsen. Mitä- Missä-Milloin, Kansalaisen vuosikirja 1973, s. 138. Helsinki: Otava, 1972. ISBN 951-1-00062-4. Tämän ennätyksen edellinen haltija oli Olli J. Uoti, joka oli nimitetty Sukselaisen ensimmäisen hallituksen sosiaaliministeriksi 27-vuotiaana syksyllä 1957. Heikki Eskelinen: Itsenäisyytemme vuosikymmenet, s. 238. Helsinki: Yhtyneet Kuvalehdet, 1966. Toinen valtiovarainministeri Margit Eskman siirtyi toukokuun lopussa 1972 Kansaneläkelaitoksen johtajaksi ja hänen tilalleen tuli kansanedustaja Seija Karkinen.Mitä-Missä-Milloin 1973, s. 137. ==Ministerit== == Lähteet == Luokka:Suomen hallitukset
Valkopeippi

Valkopeippi (Lamium album) on huulikukkaisiin kuuluva monivuotinen kasvi. Lajinimi album tarkoittaa valkoista. Valkopeippi kasvaa noin puolen metrin korkuiseksi, ja nuorena se on hyvinkin samannäköinen kuin nokkonen; lehdet ovat samanmuotoiset ja sijaitsevat samaten vastakkaisesti. Varsi on myös nelisärmäinen ja karvat harvasti. Englanniksi kasvin nimi on White dead- nettle, eli valkoinen kuollut nokkonen, koska sillä ei ole poltinkarvoja – eli se ei voi pistää. Valkopeippiä tavataan Etelä-Suomessa, mutta ei juurikaan pohjoisempana. Se kasvaa typpipitoisessa maassa, aivan kuten nokkonenkin. Valkopeipin siemenet säilyttävät itävyytensä hyvin kauan. Kuivatuista valkopeipin kukista ja lehdistä keitetty tee sopii kuukautiskipujen hoitoon, Keski-Euroopassakin valkopeippiä on käytetty rohdoskasvina. Nokkoskeittoa tehdessä pataan voi laittaa mukaan myös valkopeippiä, sillä se on myrkytön, mutta ravintoarvoltaan se ei ole nokkosen luokkaa. Valkopeipin erottaa nokkosesta lehtien rakenteen, kukintojen ja mehevämmän, helpommin katkeavan varren perusteella. Valkopeippiä kasvaa usein nokkosten joukossa. Valkopeipistä voidaan myös valmistaa keltaista väriä. == Lähteet == * Yrttitarha * Den virtuella floran: Vitplister (Lamium album L.) === Viitteet === == Aiheesta muualla == * Kasviatlas: Valkopeipin (Lamium album) levinneisyys Suomessa. * Pohjolan kasvien pauloissa: Lamium album – valkopeippi * Pinkka, Lajintuntemuksen oppimisympäristö: Valkopeippi (Lamium album) * ITIS: Lamium album * United States Department of Agriculture (USDA): Lamium album * Flora of China: Lamium album Luokka:Peipit Luokka:Lääkekasvit Luokka:Värikasvit
Tokelaun kieli

Tokelau (omakielinen nimi: Gagana Tokelau) on austronesialainen kieli. Sitä puhutaan Uudelle-Seelannille kuuluvilla Tokelaun saarilla. Sen lähin sukulaiskieli on samoa. Vuonna 2009 kielellä arvioitiin olevan hieman yli 3300 puhujaa. Suurin osa kielen puhujista asuu nykyään Uudessa-Seelannissa eikä Tokelaulla. == Historia == Tokelauhun kuuluvien atollien, Atafun, Nukunonun ja Fakaofon, välillä on aikaisemmin ollut murteellisia eroja. Nykyään nämä erot ovat kaventuneet siinä määrin, ettei nuorten puhumasta kielestä voi enää erottaa, miltä atollilta henkilö on kotoisin. Uusi testamentti käännettiin tokelauksi vuonna 2003. Tavoitteena on julkaista koko Raamatun käännös jossain vaiheessa vuotta 2021. Käännöstyö on kestänyt 23 vuotta ja sitä on johtanut Ioane Teao. == Status ja nykyaika == Englannin rinnalla tokelau on virallinen kieli Tokelaulla. Tokelaun katsotaan olevan uhanalainen. Kielen tilannetta vaikeuttaa muun muassa se, että kielen puhujia asuu enemmän Uudessa- Seelannissa kuin itse Tokelaulla, jossa kieli tosin on edelleen päivittäisessä käytössä. Tokelaun kielen viikko on vuosittainen teemaviikko, jonka avulla pyritään kannustamaan tokelaun kielen opiskelua ja käyttöä äidinkielisten puhujien keskuudessa. Vuonna 2021 viikkoa vietettiin lokakuun viimeisellä viikolla. == Fonologia == === Vokaalit === Etinen Takainen Suppea i u Puolisuppea e o Avoin a Lähde: === Konsonantit === Bilabiaali Labiodentaali Alveolaari Velaari Glottaali Nasaali m n Klusiili p t g Frikatiivi v h Approksimantti l Lähde: == Ortografia == Tokelauta kirjoitetaan latinalaisin aakkosin. Aakkosia on yhteensä 15. Huomionarvoista on se, että aakkosjärjestys poikkeaa monista muista latinalaisia aakkosia käyttävistä kielistä siten, että tokelaun aakkosjärjestyksessä vokaalit tulevat ennen konsonantteja: A E I O U F G K L M N P H T V a e i o u f g k l m n p h t v Vuoteen 1974 asti äännettä [f] kuvattiin kirjainyhdistelmällä , mutta tämä muutettiin Tokelaun parlamentin päätöksellä muotoon ja otettiin käyttöön muun muassa vuonna 1986 julkaistussa sanakirjassa. == Kielioppi ja sanasto == Joitakin keskeisiä fraaseja tokelauksi: Tokelau Suomi Tâlofa nî! Terve! Ko ai tô igoa? Mikä sinun nimesi on? E â mai koe? Kuinka voit? Ke manuia te aho! Hyvää päivänjatkoa! == Lähteet == Luokka:Tokelaun kielet Luokka:Samoalaiset kielet
Epitrakiili

Epitrakiili ( ) on ortodoksisen papin ja piispan käyttämä liturginen jumalanpalvelusvaate. Epitrakiili kuvaa pappeuden siunattua taakkaa ja Jumalan armoa, jota vihitylle vaatteen kantajalle on runsaasti vuodatettu pappisvihkimyksen yhteydessä. Epitrakiili on toimittavan papin tärkein apuväline: ilman sitä ei voi toimittaa mitään, vain ruokarukoukset tai eri tilaisuuksien alkurukoukset voi lausua ilmankin. Kun pappi pukee epitrakiilia, hän lausuu rukouksen: ”Kiitetty olkoon Jumalamme, joka vuodattaa armonsa pappeihin, niin kuin kalliin öljyn, joka vuotaa partaan, Aaronin partaan, joka vuotaa hänen viittansa liepeille.” Epitrakiili on ommeltu yhteen kahdesta kangaskaistaleesta, jotka yhdistetään toisiinsa keskeisiin mysteerioihin (sakramentteihin) viittaavilla seitsemällä napilla. Epitrakiilissa on kuvattu kuusi ristiä edessä ja yksi takana niskaosassa. Pappi pitää epitrakiilia ikään kuin esiliinaa edessään. Epitrakiililla peitetään synninpäästön yhteydessä polvistuneen katujan pää päästösanoja lausuttaessa, samoin pappi yhdistää epitrakiilia käyttäen vihkitoimituksen aikana morsiamen ja sulhasen kädet ennen kuin taluttaa heidät kolmesti ristin ja evankeliumikirjan ympäri. Ortodoksisen diakonin vastaava tunnus on orari ja piispan omofori. Läntisissä kirkoissa epitrakiilia vastaa papin ja piispan tunnuksena stola. == Katso myös == *orari *omofori *liturgia *Suomen ortodoksinen kirkko == Lähteet == == Aiheesta muualla == * Epitrakiili / Ortodoksi.net Luokka:Ortodoksisen kirkon käytännöt Luokka:Liturginen vaatetus
Omofori

Omofori (kreik. ωμοφόριον, omoforion, ven. омофор, omofor) on vanha piispallinen jumalanpalveluspuvun osa. Omofori on ortodoksisen piispan (pappeuden) tunnus. Omofori on kadonneen lampaan vertauskuva. Se muistuttaa kaikkia siitä kun Kristus – Hyvä Paimen – otti harteilleen kadonneen lampaan. Samalla kun omofori on Kristuksen läsnäolon tunnus, se symboloi piispan samankaltaisuutta Taivaallisen Ylipapin kanssa. Omoforia on kahta kokoa: iso ja pieni. Isoa pidetään liturgiapalveluksen alussa aina epistolan lukemiseen asti. Epistolan aikana sitä ei käytetä, ja sen jälkeen iso vaihdetaan pieneen, jota sitten käytetään palveluksen loppuaika; pientä omoforia kannetaan mukana myös suuressa saatossa, kun ehtoollislahjat tuodaan esiin. thumb|200px|Piispa pukeutuneena pieneen omoforiin ja epirakiiliin Omofori on vastaavanlainen liturginen jumalanpalvelusasu kuin on epitrakiili papille tai orari diakonille. Piispat käyttävät pientä omoforia myös silloin, kun he suorittavat yksittäisiä toimituksia, esimerkiksi kodin siunauksia tai kirkkoon liittämisiä; jotkut pitävät sitä silloin yksinään viitan päällä, joillakin on sen alla lisäksi epitrakiili. Samoin silloin, kun piispa ottaa vastaan synnintunnustuksia, hän saattaa käyttää juuri omoforin lievettä synninpäästön antamiseen. Kerran vuodessa eli apostoli Jaakobin muistopäivänä 26. lokakuuta toimitettavassa Jaakobin liturgiassa piispa kantaa suurta omoforia koko palveluksen ajan felonin päällä, koska tässä liturgian alkuperäisimpänä pidetyssä muodossa ei käytetä Bysantin tai Venäjän keisarillisista hoveista periytyviä tunnuksia kuten sakkosta, mitraa, kotkamattoa tai siunauskynttilöitä. Sen sijaan piispansauva kuuluu tässäkin palveluksessa asiaan. == Katso myös == * epitrakiili * orari * Suomen ortodoksinen kirkko == Aiheesta muualla == * Omofori / Ortodoksi.net Luokka:Ortodoksisen kirkon käytännöt Luokka:Liturginen vaatetus
Be

Be tai BE voi tarkoittaa seuraavia: * * * * * Bachelor of Engineering, B.E., alempi korkeakoulututkinto * BE, ruotsalaisen Pain of Salvation -yhtyeen albumi * Be, hip hop -artisti Commonin albumi. * BE, Beady Eyen albumi * BE- statistiikka, Bosen–Einsteinin statistiikka statistisessa fysiikassa * BE- yhdistelmän ajokortti * Be, saari Madagaskarilla * bā’ eli be, arabialainen kirjain. == Yrityksiä == * Be, dubailainen verkostomarkkinointiyritys * Be Incorporated, BeOS-käyttöjärjestelmän kehittänyt ohjelmistoyritys
Diogenes Apollonialainen

Diogenes Apollonialainen (, n. 460 eaa.) oli kreikkalainen esisokraatikkoihin lukeutunut luonnonfilosofi. Häntä pidetään usein viimeisenä esisokraatikkona. Diogenes oli kotoisin Apolloniasta, Kreetasta. Vaikka hän olikin doorilainen, hän kirjoitti joonialaisella murteella, kuten useimmat luonnonfilosofit. Hän vietti osan elämästään Ateenassa. Kerrotaan, että hän joutui siellä, todennäköisesti oletettujen ateististen mielipiteidensä vuoksi, sellaiseen epäsuosioon, että hänen henkensä oli vaarassa. Aristofaneen näytelmässä Pilvet Diogeneen ajatukset on pantu Sokrateen suuhun. Anaksimeneen lailla Diogenes uskoi ilman olevan kaiken olevaisen lähde ja kaikkien muiden aineiden olevan johdettuja siitä joko tiivistymisen tai ohentumisen seurauksena. Merkittävin hänen ajattelunsa ero Anaksimeneeseen oli se, että hän uskoi ilmalla olevan myös älyä: > ”Ilma, joka liikutti, paitsi yllytti myös ohjasi. Ilma oli kaiken olevaisen > alkuperänä välttämättä ikuinen, katoamaton aine, mutta sieluna se oli > väistämättä saanut tietoisuuden.” Diogeneen voidaan katsoa kuuluneen vanhaan joonialaiseen koulukuntaan. Hän muokkasi aikalaisensa Anaksagoraan näkemyksiä mutta väisti tämän ajattelussa esiintyneen dualismin. Hänen merkittävin teoksensa oli Luonnosta, josta on säilynyt merkittäviä katkelmia pääosin Simplikioksen teoksissa. On mahdollista, että hän kirjoitti myös teokset Sofisteja vastaan ja Ihmisen luonnosta. Jälkimmäiseen sisältyy tunnettu suoniston anatomiaa käsittelevä osuus. Diogenes uskoi maailmoja olevan rajattomasti, samoin tyhjää tilaa. Tämä käsitys on todennäköisesti saanut vaikutteita Leukippokselta. == Kirjallisuutta suomeksi == * Diogenes Apollonialainen: Fragmentit ja suoniston anatomia. Ok Jyväs-Ainola, 2003. == Lähteet == * == Aiheesta muualla == * Diogenes Laertios: Diogenes Apollonialaisen elämäkerta * Diogenes Laertios: Diogenes Apollonialaisen elämäkerta * Internet Encyclopedia of Philosophy: Diogenes of Apollonia Luokka:Esisokraatikot